Իննոպոլիս

Իննոպոլիս քաղաքը գտնվում է Թաթարստանի Հանրապետության Վերխնեուսոլսկի շրջանում։ Բնակավայրում տեղակայված են Innopolis համալսարանն ու Innopolis հատուկ տնտեսական գոտին։ Քաղաքի կարգավիճակ ստացել է հիմնադրման օրվանից։ 
Ռուսաստանի ամենաերիտասարդ և զրոյից բնակեցված քաղաքներից մեկն է։
ՌԴ-ում Տեղեկատվական տեխնոլոգիաների և նորարարական բարձր տեխնոլոգիաների զարգացման նպատակով ստեղծված   երեք քաղաքներից  (Մոսկվայի տարածաշրջանային կենտրոն Սկոլկովո և Նովոսիբիրսկի  Կոլցովո) մեկն է։
Չնայած բնակչության փոքր թվին, քաղաքը համարվում է ինովացիոն տեխնոլոգիաների կենտրոն։

Պատմություն

IT-գյուղի հիմնադրում 
Կազանում ինովացիոն կենտրոն ստեղծելու գաղափարն առաջին անգամ նշել է Թաթարստանի նախագահ Ռուստամ Մինիխանովը 2010 թվականին, տարեկան ծրագրերի հաշվետվության ներկայացման ընթացքում։ «IT-գյուղ» կոչվող նախագիծը մշակվել էր 50 հազար մարդկանց բնակեցման նպատակով, որոնցից շուրջ 20 հազարը IT ոլորտի մասնագետներ էին, մնացածները՝ նրանց ընտանիքների անդամները։ Նախագծվել էին բնակելի շենքեր, գրասենյակներ,  սպորտի, հանգստի և կրթական ենթակառուցվածքներ։
Գյուղը դիտվել է որպես Արևելյան Եվրոպայում ամենամեծ տեղեկատվական տեխնոլոգիաների կենտրոն ստեղծելու հաջողված փորձի զարգացում, Մոսկվայի Սկոլկովո և Միննիխանով նորարարական կենտրոնների պոտենցիալ գործընկերը կամ մասնաճյուղը։ Այս գաղափարը քննարկվել է փոխվարչապետ Արկադի Դվորկովիչի հետ հանդիպման ժամանակ։
Թաթարստանի Հանրապետությունը Վերխնեուսլոնսկի շրջանում 1,4 հազար հա տարածք է հատկացվել «ՏՏ գյուղի» համար, իսկ 2011 թ. օգոստոսին Սինգապուրի ճարտարապետության և ծրագրավորման բյուրոն՝  RSP Architects Planners & Engineers, Սինգապուրի նախկին գլխավոր ճարտարապետ Լու Թի Քերայի ղեկավարությամբ, շահեցին պայմանագիրը։ Հաջորդ տարվա նոյեմբերին ապագա քաղաքն ստացավ «Իննոպոլիս» անվանումը, Թաթարստանի Կապի և տեղեկատվական տեխնոլոգիաների նախարար Նիկոլայ Նիկիֆորովի կողմից։ 2012 թվականի ապրիլին Լու Թի Քերը այցելեց Թաթարստան, որպեսզի տեղում մշակի և քննարկի շինարարական նախագիծն ու RSP առաջարկությունների շնորհիվ ավելացրեց շինարարության ծավալը՝ հասցնելով շուրջ 155 հազար բնակիչներ ընդունող քաղաք, հաշվի առնելով տասնյակ տարիների ընթացքում բնակչության սպասվելիք աճը։ Հետագա նախագծման համար, հաշվի առնելով ռուսաստանյան օրենսդրությունն ու քաղաքաշինական պլանների առանձնահատկությունները, «Կազանի Գիպրոնիավիապրոմ» ընկերությունը համագործակցում էր սինգապուրյան ճարտարապետների հետ։

Շինարարության սկիզբ 

Innopolis- ը հիմնադրվել է 2012 թվականի հունիսի 9-ին, երբ ՌԴ վարչապետ Դմիտրի Մեդվեդևը և Ռուստամ Մինյենխանովը ապագա քաղաքի հիմքում դրեցին առաջին հիմնաքարը։ 2012-2014 թվականներին նախատեսվող շինարարության առաջին փուլի շրջանակներում աշխատանքներն սկսվեցին Ալեքսանդր Ստեփանովիչ Պոպովի անվան տեխնոպարկի, Innopolis համալսարանի շենքի, ճամբարի, սպորտային կենտրոնի և բնակելի շենքերի կառուցմամբ։  Օգոստոսին ներկայացվեց քաղաքի կառուցման  վերջնական ծրագիրը, որը հաստատվեց ռուս մասնագետների կողմից։
Նոր վարչատարածքային միավորի գրանցումը կարող է տևել մի քանի տարի, ուստի հանրապետության իշխանությունները որոշեցին 2012 թվականին բնակավայրի անվանումը փոխել, վերանվանել հարևան Ելիզավետինո գյուղի անունով։ Սակայն պետական գրանցման, կադաստրի և քարտեզագրության դաշնային ծառայությունը ֆորմալ պատճառներով չթույլատրեց իրականացնել Էլիզավետինո վերանվանումը։  Նույն թվականի աշնանը հանրային լսումներ անցկացվեցին Վերխնեուսլոնսկի շրջանի բնակավայրերում։ Մեծ աջակցություններ ստանալով, հարցը տեղափոխեցին Պետական Խորհուրդ։ Արդեն դեկտեմբերի 24-ին ընդունվեց «Թաթարստանի Հանրապետության Վվեդենսկո- -Սլոբոդսկի գյուղական բնակավայրի տարածքում նոր բնակավայր ստեղծելու մասին» բանաձևը։ 2013 թվականի ապրիլին գյուղն ստացավ «Իննոպոլիս» անվանումը, 2014 թվականի նոյեմբերի 26-ին  Պետական դումայի պատգամավորները քվեարկեցին քաղաքային կարգավիճակ շնորհելու որոշումը, 2015 թվականի հունվարի 1-ին որոշումը ամրագրվեց օրենքով, որը ստորագրվել էր Թաթարստանի Նախագահի կողմից դեկտեմբերի 13-ին։

Քաղաքի բացման արարողակարգ 

Իննոպոլիսը պաշտոնապես բացվեց 2015 թվականի հունիսի 9-ին, հիմնադրումից երեք տարի անց։ Արարողությանը ներկա էին Դմիտրի Մեդվեդևը, Ռուստամ Միննիխանովը և Նիկոլայ Նիկիֆորովը, ովքեր «նոր սկիզբ դրեցին» նոր քաղաքին` սեղմելով սիմվոլիկ «կոճակը»։
Քաղաքի բացմանը նվիրվեց նաև «ՌԻՖ.ԻնՆոպոլիս» տարածաշրջանային ֆորումի բացումը, Համաշխարհային Օլիմպիական համաժողովը և Համառուսական Ռոբոտատեխնիկական օլիմպիադան։

Այդ ժամանակ շինարարության առաջին փուլը մոտ էր ավարտին, որը Կապի և տեղեկատվական տեխնոլոգիաների նախարարությունը գնահատել է 26 միլիարդ ռուբլի։ Դրանց մեջ ներառված էին Պոպովի տեխնոպարկի շենքի, սպորտային համալիրի, Innopolis համալսարանի շենքի և ուսանողական հանրակացարանի, բնակելի շենքերի և ինժեներա-տեխնիկական ենթակառուցվածքների շինարարական ծախսերը։

Անվան պատմություն 
Հանրապետության ղեկավարությունը  2011 թ.-ից շրջանառեց Իննոպոլիս՝ «Innopolis», անվանումը, անտեսելով նախկին «IT-գյուղ» անվանումը։

Պատկերասրահ

Արտաքին հղումներ

Ծանոթագրություններ 

Ռուսաստանի քաղաքներ
2012 թվականին հիմնադրված բնակավայրեր